Rámcová dohoda č. SE-VO1-2021/xxx

uzavretá podľa § 409 a nasl. Obchodného zákonníka a zákona č. 343/2015 Z .z. o verejnom obstarávaní  
a o zmene a doplnení niektorých zákonov v znení neskorších predpisov  
(ďalej len „zákon č. 343/2015 Z.z.")

**(časť 1\_2\_3\_4)**

(ďalej len „Dohoda“)

medzi

**Kupujúci:**

Názov: Slovenská republika zastúpená Ministerstvom vnútra Slovenskej republiky Pribinova 2, 812 72 Bratislava

V zastúpení: Mgr. Ján Lazar, štátny tajomník Ministerstva vnútra Slovenskej republiky, na základe plnej moci č. p. SL-OPS-2021/001914-079 zo dňa 07. apríla 2021

IČO: 00 151 866

Bankové spojenie: Štátna pokladnica, Radlinského 32, 810 05 Bratislava, SR

Číslo účtu: SK78 8180 0000 0070 0018 0023

BIC/SWIFT kód: SPSRSKBA

Internetová adresa (URL): www.minv.sk

(ďalej len „Kupujúci")

Predávajúci:

Názov:

Sídlo:

Štatutárny zástupca: IČO:

DIČ:

IČ DPH:

Bankové spojenie: Číslo účtu:

IBAN:

Tel:

Fax:

e-mail:

registrácia:

Oddiel:

(ďalej len „Predávajúci")  
(spolu aj ako „Zmluvné strany")

ÚVODNÉ USTANOVENIA

1. Zmluvné strany uzatvárajú túto Dohodu v súlade s výsledkom verejnej súťaže na predmet zákazky „Originálny spotrebný materiál pre tlačiace zariadenia" – časť č. 1//2/3/4, ktorej oznámenie o vyhlásení verejného obstarávania bolo uverejnené vo Vestníku verejného obstarávania č. xxxxx zo dňa xxxxxx pod zn. xxxxxxxx (ďalej len „VO").
2. Základným účelom tejto Dohody je v súlade s výsledkom VO zabezpečenie kúpy Tovaru (tak ako je tento pojem zadefinovaný nižšie v článku I. bod 1.1., v článku II. body 2.1. a 2.2. a v Prílohe č. 1 tejto Dohody), ktorý bude v súlade s touto Dohodou a objednávkami kupovať Kupujúci od Predávajúceho.

Čl. I

PREDMET DOHODY

1. Predmetom tejto Dohody je záväzok Predávajúceho dodať Kupujúcemu originálny spotrebný materiál pre tlačiace zariadenia, (ďalej len „Tovar"), vrátane služieb spojených s jeho dodávkou do sídla kupujúceho vrátane vyloženia v mieste jeho uloženia a záväzok Kupujúceho Tovar od Predávajúceho prevziať a zaplatiť za Tovar kúpnu cenu v súlade s článkom III. tejto Dohody.
2. Dodanie Tovaru podľa tejto Dohody bude realizované na základe písomnej Objednávky v súlade s Opisom predmetu zákazky uvedenej v Prílohe č. 1, Vlastného návrhu plnenia predmetu zákazky uvedeného v Prílohe č.2 a Štruktúrovaného rozpočtu ceny dohody uvedeného v Prílohe č. 3, ktoré tvoria neoddeliteľnú súčasť tejto Dohody.

Čl. II  
TOVAR

1. Tovar je podrobne špecifikovaný v Opise predmetu zákazky použitom v súťažných podkladoch vo VO (ďalej len „OPZ") ako aj v Ponuke (Vlastnom návrhu plnenia predmetu zákazky) Predávajúceho. OPZ tvorí Prílohu č. 1 tejto Dohody a Ponuka Predávajúceho tvorí Prílohu č. 2 tejto Dohody.
2. Kupujúci bude v súlade s touto Dohodou a písomnými Objednávkami od Predávajúceho kupovať Tovar podľa aktuálnych potrieb kupujúceho.
3. Predávajúci sa zaväzuje dodať Tovar v kvalite špecifikovanej v OPZ a v bezchybnom stave.
4. Predávajúci zabezpečí aj súvisiace služby spojené s dodaním tovaru na miesto dodania, a to služby súvisiace s vyložením tovaru v mieste dodania, s odberom a ekologickou likvidáciou použitého dodaného tovaru vrátane obalového materiálu (ďalej len „súvisiace služby“).
5. Tovar

2.5.1 musí byť zabalený v originálnych obaloch od výrobcov zariadení požadovaných značiek, spĺňajúci všetky znaky originálneho balenia daného výrobcu,

2.5.2 musí mať ochranné známky výrobcu príslušných značiek (hologramy), ak ich výrobca zariadení príslušnej značky na náplň aplikuje. Hologramy pre tonery a atramentové cartridge HP musia byť overiteľné cez mobilnú aplikáciu, ktorá potvrdí originalitu dodávaného spotrebného materiálu,

2.5.3 musí byť originálny, nesmie byť recyklovaný, repasovaný, renovovaný, vyrobený z už použitých tonerov a dielov a nesmie byť v ňom doplnený náhradný prachový toner, atrament alebo optický valec,

2.5.4 nesmie byť vyrábaný s použitím pôvodných plastových obalov/puzdier originálnych tonerov a ani iných ako originálnych častí,

2.5.5 musí byť vyrábaný výrobcami príslušných značiek zariadení, periférií tak, aby spĺňal požiadavky na garantované záruky v zmysle platných záručných podmienok výrobcov zariadení typu Hewlett Packard.

1. V prípade potreby dodania Tovaru Kupujúci osloví Predávajúceho s požiadavkou na dodanie Tovaru. a v súlade s touto Dohodou špecifikuje Kupujúci množstvo, druh, čas dodania a miesto dodania Tovaru, ktorý má Predávajúci dodať. Súčasťou požiadavky na dodanie Tovaru je písomná Objednávka.
2. Predávajúci sa zaväzuje dodať Tovar v lehote do štyridsiatich (40) pracovných dní do miesta dodania uvedeného v bode 6.1 článku VI tejto Dohody od doručenia objednávky, pričom za doručenú sa považuje aj Objednávka doručená emailom alebo faxom. V prípade potreby inej lehoty, nie však kratšej ako štyridsať (40) pracovných dní, dodania Tovaru, bude táto lehota uvedená priamo v písomnej Objednávke.
3. Zmluvné strany sa dohodli, že písomné Objednávky uzatvárané na základe tejto Dohody budú zodpovedať podmienkam dohodnutým v tejto Dohode, najmä s ohľadom na maximálne jednotkové ceny Tovaru podľa Prílohy č.3. a práva a povinnosti dohodnuté v tejto Dohode. V písomnej Objednávke bude určená aj celková maximálna cena za Tovar kupovaný na základe uvedenej Objednávky.
4. Predávajúci je povinný písomnú Objednávku potvrdiť Kupujúcemu e-mailom alebo faxom najneskôr nasledujúci pracovný deň odo dňa jej doručenia podľa bodu 2.7 tohto článku Dohody.

Čl. III

CENA

1. Cena za Tovar a súvisiace služby (ďalej len „cena“) je stanovená dohodou zmluvných strán v zmysle zákona Národnej rady Slovenskej republiky č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z .z., ktorou sa vykonáva zákon Národnej rady Slovenskej republiky č. 18/1996 Z. z . o cenách.
2. Jednotková cena Tovaru zahŕňa všetky ekonomicky oprávnené náklady Predávajúceho vynaložené v súvislosti s dodaním Tovaru, a to najmä náklady za Tovar, na obstaranie Tovaru, dovozné clá, dopravu do miesta dodania, náklady na obalovú techniku, balenie, vykládku a primeraný zisk Predávajúceho.
3. Cena za Tovar je stanovená v mene EURO. K fakturovanej cene bude vždy pripočítaná DPH stanovená v súlade so všeobecne záväznými právnymi predpismi platnými na území SR v čase dodania Tovaru.
4. Maximálna celková cena Tovaru, ktorý môže byť v súlade s touto Dohodou dodaný je stanovená v súlade s Prílohou č. 3 tejto Dohody.
5. Dohodnutú cenu je možné meniť iba pri zmene colných a daňových predpisov, a to vždy len po vzájomnej dohode zmluvných strán na základe písomného a očíslovaného dodatku k tejto Dohode, v zmysle zákona NR SR č.18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov a v súlade s § 18 zákona č. 343/2015 Z. z.

Čl. IV

PREDPOKLADANÉ MNOŽSTVO TOVARU

1. Predpokladané množstvo Tovaru, ktoré Kupujúci kúpi od Predávajúceho v súlade s touto Dohodou je určené v Prílohe č.1 tejto Dohody.
2. Kupujúci nie je povinný zakúpiť predpokladané množstvo Tovaru, ani vyčerpať predpokladaný finančný objem zákazky podľa článku III. bodu 3.4. tejto Dohody. Celkové zakúpené množstvo Tovaru bude závisieť výlučne od potrieb Kupujúceho počas doby platnosti tejto Dohody.

Čl. V

DOBA PLATNOSTI DOHODY

1. Táto Dohoda sa uzatvára na obdobie 36 mesiacov odo dňa nadobudnutia jej účinnosti alebo do vyčerpania finančného limitu uvedeného v článku III. v bode 3.4. tejto Dohody, podľa toho, ktorá skutočnosť nastane skôr.

Čl. VI

DODANIE TOVARU

1. Miesta dodania Tovaru sú:

* Pre časť 1 predmetu zákazky pre miesta dodania: **Úrad MV SR**, Sklad na Račianskej 45, zo strany Legerského 1, 832 56 Bratislava, **Úrad MV SR**, Sklad na Košickej 47, 812 72 Bratislava, **Centrum podpory Bratislava**, Sklad na Račianskej 45, zo strany Legerského 1, 832 56 Bratislava, **Centrum podpory Trnava**, Kollárova 31, 917 02 Trnava
* Pre časť 2 predmetu zákazky pre miesta dodania: **Centrum podpory Trenčín**, Jilemnického 1, 911 42 Trenčín**, Centrum podpory Nitra**, Pieskova 32, 949 01 Nitra
* Pre časť 3 predmetu zákazky pre miesta dodania: **Centrum podpory Žilina**, Kuzmányho 26, 012 23 Žilina, **Centrum podpory Banská Bystrica**, ul. 9. Mája 1, 974 86 Banská Bystrica
* Pre časť 4 predmetu zákazky pre miesta dodania: **Centrum podpory Prešov**, sklad v Malom Šariši, č. 358, 080 01 Malý Šariš **, Centrum podpory Košice**, Rampova 7, 041 02 Košice.

(*bude upravené podľa príslušnej časti)*

(ďalej len „Miesto/a dodania Tovaru").

1. Tovar musí byť dodaný do Miest dodania Tovaru v súlade s Prílohou č.1 tejto Dohody riadne zabalený. Prebratie Tovaru dodaného do Miesta dodania Tovaru Predávajúcim sa uskutoční fyzickým prevzatím Tovaru, kontrolou množstva a kvality dodaného Tovaru a podpisom preberacieho protokolu a dodacieho listu splnomocneným zástupcom Predávajúceho a Kupujúceho. V dodacom liste bude uvedené presné množstvo a druh dodaného Tovaru, vyjadrenie, či dodávka Tovaru je úplná a či pri prevzatí Tovar zodpovedal požiadavkám podľa Príloh č.1, č.2 a č.3 tejto Dohody a písomnej Objednávky. V dodacom liste Kupujúci vyznačí riadne dodanie Tovaru. V prípade vád, tieto sa vyznačia v dodacom liste a tento môže byť podkladom pre fakturácie až po odstránení vád dodávky Tovaru.
2. Ak Predávajúci neoznámi termín dodania Tovaru, Kupujúci nie je povinný prevziať Tovar v deň doručenia, ale až v nasledujúci pracovný deň. Náklady spojené s odmietnutím prevzatia neoznámeného dodania Tovaru a jej opätovným doručením znáša výlučne Predávajúci.
3. V prípade dodania Tovaru pred stanoveným časom dodania nemá Predávajúci nárok na finančné zvýhodnenie.
4. Predávajúci sa zaväzuje súčasne s odovzdaním tovaru odovzdať kupujúcemu aj všetky doklady, ktoré sa na dodaný tovar vzťahujú, a to najmä návod na použitie, informácie o manipulovaní a skladovaní.
5. Súčasťou dodávky Tovaru je overiteľný dôkaz vydaný výrobcom zariadenia, do ktorého je spotrebný materiál dodávaný, o jeho originalite - spravidla fotografie spotrebného materiálu a opis technickej špecifikácie (technický list) na dátovom nosiči. Z technického listu musí byť preukázateľný najmä minimálny požadovaný počet vytlačených strán a ďalej fotografia balenia v akom bude daná náplň dodávaná a označenie tlačiarní na spoluprácu, s ktorými je navrhnutá.
6. Kupujúci má právo v prípade pochybností o kvalite tovaru si vyžiadať vzorku ktorejkoľvek časti tovaru na otestovanie, čo mu je predávajúci povinný poskytnúť do piatich (5) pracovných dní.
7. Ak má kupujúci odôvodnenú pochybnosť o tom, že dodaná vzorka tovaru nezodpovedá požadovanej špecifikácií, dodávateľ zabezpečí preukázanie zhody s ponúkanou špecifikáciou, obvyklým spôsobom, treťou nezávislou odbornou stranou, ktorá má oprávnenie takúto zhodu preukázať, do pätnásť (15) kalendárnych dní od doručenia žiadosti o preukázanie zhody tovaru. Originalitu môže potvrdiť aj výrobca príslušných periférnych zariadení, alebo jeho zástupca pre Slovenskú republiku.

Čl. VII

PLATOBNÉ PODMIENKY A FAKTURÁCIA

1. Kupujúci sa zaväzuje za dodaný Tovar zaplatiť Predávajúcemu Cenu podľa písomnej Objednávky na základe faktúry vystavenej Predávajúcim po dodaní Tovaru a podpísaní preberacieho protokolu s vyznačením riadneho dodania Tovaru. Kupujúci neposkytne Predávajúcemu žiaden preddavok na zrealizovanie predmetu plnenia Objednávky.
2. Každá faktúra vystavená Predávajúcim bude obsahovať náležitosti daňového dokladu podľa zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon č. 222/2004 Z. z.“). Neoddeliteľnou súčasťou faktúry Predávajúceho bude originál/fotokópia preberacieho protokolu a dodacieho listu s vyznačením riadneho dodania Tovaru potvrdeného Kupujúcim.
3. Lehota splatnosti faktúry Predávajúceho je tridsať (30) dní odo dňa doručenia faktúry Kupujúcemu. Ak doručená faktúra nebude vystavená v súlade s touto Dohodou a/alebo Objednávkou, alebo nebude mať náležitosti daňového dokladu v súlade s § 74 zákona č. 222/2004 Z. z. Kupujúci ju bezodkladne vráti Predávajúcemu na prepracovanie. Opravená faktúra je splatná do tridsať (30) dní odo dňa jej opätovného doručenia Kupujúcemu.
4. Faktúry budú uhrádzané výhradne bezhotovostne prevodným príkazom na účet Predávajúceho uvedený v záhlaví tejto Dohody.
5. Bankové spojenie Predávajúceho uvedené na faktúre musí byť zhodné s bankovým spojením dohodnutým v tejto Dohode.
6. Faktúra sa považuje za uhradenú dňom odpísania finančných prostriedkov z účtu Kupujúceho uvedeného v záhlaví tejto Dohody.

Čl. VIII

ZÁRUČNÁ DOBA A ZODPOVEDNOSŤ ZA VADY

1. Predávajúci zodpovedá v súlade s príslušnými ustanoveniami Obchodného zákonníka za vady dodaného Tovaru.
2. Za predpokladu, že Kupujúci Tovar riadne skladuje a používa v súlade s jeho účelom, zodpovedá Predávajúci v zmysle § 429 a nasl. Obchodného zákonníka za akosť Tovaru dva (2) roky (ďalej len „Záručná doba") od prevzatia Tovaru Kupujúcim, t.j. odo dňa uvedeného na preberacom protokole.
3. Podľa bodu 8.2. tohto článku Predávajúci zodpovedá za to, že dodaný Tovar bude mať počas Záručnej doby vlastnosti vymedzené v Prílohe č.1 (OPZ) a v Prílohe č.2 (Ponuka) tejto Dohody a že Tovar bude spôsobilý na použitie za účelom na aký sa Tovar obvykle používa.
4. Kupujúci je povinný písomne oznámiť Predávajúcemu vady akosti Tovaru bez zbytočného odkladu po ich zistení, najneskôr do konca dohodnutej záručnej doby (ďalej len „Uplatnenie záruky").
5. Uplatnenie záruky musí obsahovať:
6. Číslo Objednávky,
7. Popis vady akosti Tovaru alebo spôsob ako sa vada akosti Tovaru prejavuje,
8. Počet vadných kusov Tovaru,
9. Určenie spôsobu uspokojenia nároku zo záruky podľa bodu 8.7. tohto článku Dohody.
10. Predávajúci je povinný sa písomne k Uplatneniu záruky vyjadriť do siedmich (7) dní po jej doručení. Ak sa Predávajúci v tejto lehote nevyjadrí, má sa za to, že Uplatnenie záruky je oprávnené a Predávajúci súhlasí s oznámenými vadami akosti Tovaru (ďalej len „Oprávnená reklamácia").
11. V Uplatnení záruky je Kupujúci povinný určiť aké nároky si uplatňuje zo záruky. V prípade Oprávnenej reklamácie môže Kupujúci požadovať podľa svojho uváženia:
12. vrátenie zaplatenej kúpnej ceny za Tovar vykazujúci vady akosti,
13. zľavu z kúpnej ceny za Tovar vykazujúci vady akosti,
14. výmenu Tovaru vykazujúcich vady akosti za bezchybný Tovar,
15. opravu Tovaru vykazujúceho vady akosti.
16. Popri nárokoch ustanovených v bode 8.7. tohto článku má Kupujúci nárok na náhradu škody.
17. V prípade nárokov z Oprávnenej reklamácie podľa bodov 8.7.1 a/alebo 8.7.2 tohto článku Dohody je Predávajúci povinný vystaviť a doručiť Kupujúcemu dobropis (oprava základu dane s náležitosťami podľa príslušných všeobecne záväzných právnych predpisov platných na území SR) so splatnosťou tridsať (30) dní odo dňa jeho doručenia Kupujúcemu.
18. V prípade nárokov z Oprávnenej reklamácie podľa bodov 8.7.3. a/alebo 8.7.4. tohto článku Dohody je Predávajúci povinný vymeniť Tovar vykazujúcich vady akosti za bezchybný Tovar a/alebo vykonať opravu Tovaru do tridsať (30) dní odo dňa doručenia Uplatnenia záruky. V tomto prípade zabezpečí odobratie Tovaru vykazujúceho vady akosti z Miesta dodania tovaru a dodanie bezchybného a/alebo opraveného Tovaru na miesto dodania Tovaru Predávajúci na svoje náklady.

Čl. IX

SKONČENIE DOHODY

1. Túto Dohodu možno skončiť:
2. písomnou dohodou Zmluvných strán, a to dňom uvedeným v takejto dohode; v dohode o skončení Dohody sa súčasne upravia aj nároky Zmluvných strán vzniknuté na základe alebo v súvislosti s Dohodou,
3. písomným odstúpením,
4. písomnou výpoveďou.
5. Kupujúci je oprávnený písomne odstúpiť od tejto Dohody v  prípade, ak:
6. proti Predávajúcemu začalo konkurzné konanie alebo reštrukturalizácia,
7. Predávajúci vstúpil do likvidácie,
8. Kupujúci mal tri a viac Oprávnených reklamácii k podstatnej časti dodávky Tovaru, čo sa považuje za podstatné porušenia povinností Predávajúceho,
9. Predávajúci nedodal Tovar v lehote podľa čl. II bod 2.7. tejto Dohody, čo sa považuje za podstatné porušenia povinností Predávajúceho,
10. Predávajúci dodal iný Tovar ako je špecifikovaný v Prílohe č. 1 tejto Dohody, čo sa považuje za podstatné porušenia povinností Predávajúceho,
11. Predávajúci nedodal Tovar v požadovanej kvalite, čo sa považuje za podstatné porušenia povinností Predávajúceho,
12. Predávajúci poruší akúkoľvek povinnosť podľa článku XII. bodu 12.2 až 12.8 tejto Dohody, čo sa považuje za podstatné porušenia povinností Predávajúceho,
13. Predávajúci poruší akúkoľvek povinnosť podľa článku XIII tejto Dohody, čo sa považuje za podstatné porušenia povinností Predávajúceho.
14. Predávajúci koná v rozpore s touto Dohodou a/alebo Objednávkou a/alebo všeobecne záväznými právnymi predpismi platnými na území SR a na písomnú výzvu Kupujúceho toto konanie a jeho následky v určenej primeranej lehote neodstráni.
    1. Predávajúci je oprávnený písomne odstúpiť od tejto Dohody v prípade, ak Kupujúci poruší Dohodu podstatným spôsobom. Za podstatné porušenie Dohody sa považuje, ak sa Kupujúci dostane do omeškania s úhradou faktúry o viac ako 60 dní od dohodnutého termínu splatnosti faktúry.
    2. Odstúpenie od Dohody musí mať písomnú formu, musí sa v ňom uviesť dôvod odstúpenia a musí byť doručené druhej Zmluvnej strane. Odstúpenie od Dohody je účinné dňom doručenia druhej Zmluvnej strane.
    3. Zmluvná strana, ktorá odstúpi od Dohody, má právo požadovať od druhej strany náhradu škody, ktorá jej týmto konaním vznikla, okrem prípadov vyššej moci. Pre účely tejto Dohody sa za vyššiu moc považujú udalosti, ktoré nie sú závislé od konania Zmluvných strán, a ktoré nemôžu Zmluvné strany ani predvídať ani nijakým spôsobom priamo ovplyvniť, a to najmä vojna, mobilizácia, povstanie, požiare, karantény.
    4. Túto Dohodu môže Kupujúci písomne vypovedať aj bez udania dôvodu s trojmesačnou (3) výpovednou lehotou. Výpovedná lehota začína plynúť prvým dňom mesiaca nasledujúceho po mesiaci, v ktorom bola písomná výpoveď doručená Predávajúcemu.

Čl. X

ZMLUVNÉ POKUTY A ÚROKY Z OMEŠKANIA

1. V prípade, že Predávajúci nedodá Tovar v súlade s písomnou Objednávkou (riadne) a v dohodnutom termíne (včas) podľa čl. II bod 2.7. tejto Dohody má Kupujúci právo požadovať za každý aj začatý deň omeškania od Predávajúceho zaplatenie zmluvnej pokuty vo výške 0,05 % z ceny Tovaru, s dodávkou ktorého je Predávajúci v omeškaní.
2. V prípade omeškania Kupujúceho s úhradou faktúry, má Predávajúci právo za každý aj začatý deň omeškania požadovať od Kupujúceho zaplatenie úrokov z omeškania v zákonnom stanovenej výške.
3. V prípade omeškania Predávajúceho s odstránením vady Tovaru v lehote podľa čl. VIII bod 8.10. tejto Dohody a/alebo výmeny Tovaru v lehote podľa čl. VIII bod 8.10. tejto Dohody má Kupujúci právo požadovať za každý začatý deň omeškania zmluvnú pokutu vo výške 0,05 % z ceny Tovaru, s dodávkou/opravou ktorého je Predávajúci v omeškaní.
4. V prípade, že Predávajúci nepotvrdí Kupujúcemu písomnú Objednávku podľa bodu čl. II. bod 2.9. tejto Dohody má Kupujúci právo požadovať za každý aj začatý deň omeškania zmluvnú pokutu vo výške 0,05 % z ceny Tovaru uvedenej v písomnej Objednávke . Zaplatením zmluvnej pokuty/zmluvných pokút Predávajúcim nie je dotknutý nárok Kupujúceho na náhradu škody.

Čl. XI

VLASTNÍCKE PRÁVO

1. Kupujúci nadobúda vlastnícke právo k Tovaru podpisom preberacieho protokolu s vyznačením bezchybného dodania Tovaru.

Čl. XII

PRÁVA A POVINNOSTI ZMLUVNÝCH STRÁN

1. Predávajúci prehlasuje, že Tovar nie je zaťažený právami tretích osôb.
2. V Prílohe č. 4 tejto Dohody sú uvedené údaje o všetkých známych subdodávateľoch Predávajúceho, ktorí

sú známi v čase uzavierania tejto Dohody, a údaje o osobe oprávnenej konať za subdodávateľa v

rozsahu meno a priezvisko, adresa pobytu, dátum narodenia.

1. Predávajúci je povinný Kupujúcemu oznámiť akúkoľvek zmenu údajov u subdodávateľov uvedených v Prílohe č. 4 tejto Dohody, a to bezodkladne.
2. V prípade zmeny subdodávateľa je Predávajúci povinný najneskôr do piatich (5) pracovných dní odo dňa zmeny subdodávateľa predložiť Kupujúcemu informácie o novom subdodávateľovi v rozsahu údajov podľa bodu 12.2 tohto článku tejto Dohody a predmety subdodávok, pričom pri výbere subdodávateľa musí Predávajúci postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene.
3. Subdodávateľ alebo subdodávateľ podľa osobitného predpisu, ktorý podľa § 11 ods. 1 zákona č. 343/2015 Z. z. má povinnosť zapisovať sa do registra partnerov verejného sektora, musí byť zapísaný v registri partnerov verejného sektora. Povinnosť zápisu do registru partnerov verejného sektora upravuje osobitný predpis - zákon č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon č. 315/2016 Z. z.“).
4. Predávajúci zodpovedá za plnenie zmluvy o subdodávke subdodávateľom tak, ako keby plnenie realizované na základe takejto zmluvy realizoval sám. Predávajúci zodpovedá za odbornú starostlivosť pri výberu subdodávateľa ako aj za výsledok plnenia vykonaného na základe zmluvy o subdodávke.
5. Predávajúci vyhlasuje, že v čase uzatvorenia zmluvy je zapísaný v registri partnerov verejného sektora v súlade so zákonom č. 315/2016 Z. z., pokiaľ sa ho povinnosť zápisu do registra partnerov verejného sektora týka.
6. Ak sa na strane predávajúceho ako Zmluvnej strany podieľa skupina dodávateľov podľa § 37 zákona č. 343/2015 Z. z má každý člen tejto skupiny dodávateľov povinnosť byť zapísaný v registri partnerov verejného sektora.

Čl. XIII

OSOBITNÉ POŽIADAVKY NA PLNENIE

1. Predávajúci sa zaväzuje najneskôr do troch (3) pracovných dní odo dňa, kedy ho o nadobudnutí účinnosti Dohody kupujúci písomne informoval, uhradiť na bankový účet kupujúceho finančné prostriedky vo výške 2 % z celkovej sumy predmetu zmluvy v EUR s DPH ako výkonovú zábezpeku na plnenie predmetu Dohody. Táto výkonová zábezpeka bude zabezpečovať nároky Kupujúceho voči Predávajúcemu v prípade, ak tento nebude plniť záväzky z tejto Dohody riadne a včas.
2. Výkonová zábezpeka môže byť na základe rozhodnutia kupujúceho použitá na prípadnú náhradu zmluvných pokút, vzniknutej škody a iných sankcií a nárokov v prospech kupujúceho, ktoré mu vzniknú pri porušení Dohody zo strany predávajúceho.
3. Výkonová zábezpeka bude do 30 dní po uplynutí jedného roka odo dňa nadobudnutia účinnosti tejto Dohody vrátená predávajúcemu v celej jej výške, resp. vo výške zníženej o sumu použitú kupujúcim ako náhrada zmluvných pokút, vzniknutej škody, úrokov z omeškania a iných sankcií a nárokov v prospech kupujúceho.
4. Ak dôjde počas doby platnosti Dohody k porušeniu podmienok tejto dohody Predávajúcim v zmysle bodu 13.2 tohto článku Dohody, tak lehota na vrátenie výkonovej zábezpeky v zmysle bodu 13.3 začína plynúť odznova. Ak medzičasom došlo k vráteniu výkonovej zábezpeky v zmysle bodu 13.3, tak je predávajúci povinný najneskôr do troch (3) pracovných dní odo dňa, kedy ho o porušení podmienok tejto Dohody kupujúci písomne informoval, uhradiť na bankový účet kupujúceho finančné prostriedky vo výške 2 % z celkovej sumy predmetu Dohody v EUR s DPH ako výkonovú zábezpeku na plnenie predmetu Dohody.
5. Ak sa zníži pôvodná výška výkonovej zábezpeky v dôsledku jej použitia kupujúcim podľa Dohody, je predávajúci povinný ju doplniť do jej pôvodnej výšky do štrnástich (14) dní, od kedy ho o znížení výkonovej zábezpeky kupujúci písomne informoval. Ak predávajúci nedoplní výkonovú zábezpeku v zmysle predchádzajúceho ustanovenia, Kupujúci má právo odstúpiť od Dohody, pričom predávajúci berie na vedomie a súhlasí, že zostávajúci objem výkonovej zábezpeky v takomto prípade prepadá v prospech kupujúceho.

Čl. XIV

ZÁVEREČNÉ USTANOVENIA

14.1. Akákoľvek písomnosť alebo iné správy, ktoré sa doručujú v súvislosti s Dohodou a Objednávkou (každá z nich ďalej ako „Oznámenie") musia byť:

v písomnej podobe, doručené (i) osobne, (ii) poštou prvou triedou s uhradeným poštovným, (iii) kuriérom prostredníctvom kuriérskej spoločnosti alebo (iv) elektronickou poštou na adresy, ktoré budú oznámené v súlade s týmto článkom Dohody.

* 1. Oznámenie poskytované Kupujúcemu bude zaslané na adresu uvedenú nižšie alebo inej osobe alebo na inú adresu, ktorú Kupujúci priebežne písomne oznámi Predávajúcemu v súlade s týmto článkom Dohody:

Kupujúci:

Ministerstvo vnútra Slovenskej republiky

Pribinova 2, 812 72 Bratislava - Staré Mesto, Slovenská republika

k rukám:

e-mail: .............................................

* 1. Oznámenie poskytované Predávajúcemu bude zaslané na adresu uvedenú nižšie alebo inej osobe alebo na inú adresu, ktorú Predávajúci priebežne písomne oznámi Kupujúcemu v súlade s týmto článkom Dohody:

Predávajúci:

K rukám:

e-mail:

* 1. Oznámenie nadobúda účinnosť okamihom jeho prevzatia a má sa za prevzaté:

v čase jeho doručenia (alebo odmietnutia jeho prevzatia), pokiaľ sa doručuje osobne alebo kuriérom; alebo v čase jeho doručenia, ale najneskôr v piaty (5) kalendárny deň po jeho odoslaní, pokiaľ sa doručuje ako poštová zásielka prvej triedy s uhradeným poštovným; alebo v čase jeho doručenia, ale najneskôr nesledujúci kalendárny deň po jeho odoslaní, pokiaľ sa doručuje prostredníctvom elektronickej pošty.

14.5. Zmluvné strany sa dohodli, že Predávajúci nie je oprávnený jednostranne započítať akúkoľvek svoju pohľadávku voči pohľadávkam Kupujúceho.

14.6. Ak ktorékoľvek z ustanovení Dohody alebo Objednávky bude považované za nezákonné, neplatné alebo nevykonateľné (celkom alebo z časti) podľa akejkoľvek právnej normy, pravidla alebo na inom základe, také ustanovenie (alebo jeho časť) nebude v rozsahu, ktorý je neplatný tvoriť časť tejto Dohody alebo Objednávky, avšak zákonnosť, platnosť a vykonateľnosť zvyšných ustanovení Dohody alebo Objednávky zostane nedotknutá.

14.7. Dohoda má nasledujúce prílohy, ktoré tvoria jej neoddeliteľnú súčasť:

1. Príloha č. 1: Opis predmetu zákazky
2. Príloha č. 2: Vlastný návrh plnenia (Ponuka)
3. Príloha č. 3: Štruktúrovaný rozpočet ceny Dohody
4. Príloha č. 4: Zoznam subdodávateľov

14.8. Predávajúci sa zaväzuje poskytnúť Kupujúcemu všetku súčinnosť nevyhnutnú na plnenie tejto Dohody a/alebo Objednávky.

14.9. Táto Dohoda môže byť doplnená alebo zmenená v súlade so všeobecne záväznými právnymi predpismi platnými na území SR len na základe písomných a očíslovaných dodatkov odsúhlasených obidvoma Zmluvnými stranami.

14.10. V ostatných právach a povinnostiach touto Dohodou neupravených platia príslušné ustanovenia zákona č. 343/2015 Z. z., Obchodného zákonníka a ostatných všeobecne záväzných právnych predpisov platných na území Slovenskej republiky.

14.11. Zmluvné strany sa dohodli, že prípadné spory vyplývajúce z plnenia tejto Dohody budú riešiť najprv dohodou alebo zmierom. Ak nepríde k dohode, bude vec riešiť vecne a miestne príslušný súd Slovenskej republiky.

14.12. Táto Dohoda je vyhotovená v piatich (5) rovnopisoch s platnosťou originálu, pričom Predávajúci obdrží dva (2) rovnopisy a Kupujúci obdrží tri (3) rovnopisy.

14.13. Táto Dohoda nadobúda platnosť dňom jej podpisu obidvoma Zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv, ktorý vedie Úrad vlády SR. Dohodu zverejní Kupujúci.

14.14. Zmluvné strany vyhlasujú, že vôľa prejavená v tejto Dohode je slobodná, vážna, bez omylu v osobe alebo predmete zmluvy a že túto Dohodu neuzavreli ani v tiesni ani za nápadne nevýhodných podmienok, čo potvrdzujú podpisom tejto Dohody..

V Bratislave, dňa:.......................... V................., dňa:...................................

Za Kupujúceho :.......................... Za Predávajúceho :..................................

Rámcová dohoda

Príloha č. 4

**Zoznam subdodávateľov**

**Identifikácia predávajúceho**

Obchodné meno:

Sídlo:

IČO:

Predávajúci má v úmysle zadať plnenie, ktoré je predmetom Rámcovej dohody nasledovným subdodávateľom

|  |  |  |  |
| --- | --- | --- | --- |
| **Obchodné meno** | **Sídlo/ miesto podnikania** | **IČO** | **Meno, priezvisko, dátum narodenia, adresa pobytu osoby oprávnenej konať za subdodávateľa** |
|  |  |  |  |
|  |  |  |  |
|  |  |  |  |

V *(doplniť miesto),* dňa *(doplniť dátum)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Identifikácia a podpis osoby oprávnenej konať za Predávajúceho*